# Bryan Gil Salvatierra

Bryan Gil Salvatierra (L'Hospitalet de Llobregat, 11 de febrer de 2001) és un futbolista professional català que juga en la posició de migcampista al Girona FC.

## Carrera

Nascut circumstancialment a l'Hospitalet, la seva família és de Barbate, on va créixer. Es va formar en les categories inferiors on va arribar des de l'Escola de Futbol de Barbate, jugant durant la temporada 2017-18 dos partits de la Lliga Juvenil de la UEFA. La temporada següent va passar a formar part del Sevilla Atlètic, si bé es va convertir en un habitual en els entrenaments amb el primer equip i fins i tot va passar a formar part de les convocatòries en les últimes jornades d'aquesta temporada, en el qual va debutar en un partit de lliga contra l'Atlètic de Madrid.
Es va convertir en el primer jugador nascut al segle XXI a donar una assistència de gol en les cinc grans lligues europees, en el partit contra el Reial Valladolid CF. El seu primer gol amb el primer equip el va aconseguir contra el Rayo Vallecano per arrodonir un 5 a 0. Aquest gol el convertiria en el primer jugador nascut al segle xxi a marcar en primera divisió.
Al mercat d'hivern de la temporada 2019-20 va marxar cedit al CD Leganés.
El 5 d'octubre de 2020, amb La Lliga ja començada, va signar una cessió sense opció a compra a la SD Eibar de la Primera Divisió espanyola per una temporada. En el partit contra el Granada es va estrenar com a golejador, amb un doblet, amb el conjunt armer.
El 26 de juliol de 2021 va ser traspassat al Tottenham Hotspur FC per 25 milions d'euros més variables i el jugador Erik Lamela. Va debutar amb el club el 19 d'agost de 2021 com a titular al partit d'anada de la primera ronda de la Lliga Europa Conferència de la UEFA contra el F.C. Paços de Ferreira, que va acabar en derrota per 1-0.
En el mercat d'hivern d'aquella mateixa temporada, va ser cedit al València CF.

## Internacional

Ha estat internacional en les categories inferiors de la selecció espanyola sub-17, sub-18, sub-19 i sub-19.
En 2019 va guanyar amb la selecció sub-19 l'Eurocopa sub-19 celebrada a Armènia.
A l'octubre de 2020 va ser convocat per primera vegada amb la selecció sub-21 i va debutar en la victòria contra la selecció del Kazakhstan, partit en què va assistir per a la consecució del 3 a 0 definitiu.
Al març de 2021 va ser convocat per Luis Enrique per jugar tres partits amb la selecció absoluta, corresponents a la classificació per al Mundial de Catar de 2022, contra Grècia, Geòrgia i Kosovo. Va debutar en el primer d'aquests partits, contra el conjunt hel·lè, en substituir a Canales.
El 2021 també va ser seleccionat per la selecció olímpica fent el seu debut en un partit preparatori contra el Japó.

## Palmarès
### Sevilla FC

* 2 Lliga Europa de la UEFA: 2019-20, 2022-23

### Selecció espanyola

* 1 Campionat d'Europa sub-19: 2019
* 1 Medalla d'argent als Jocs Olímpics: 2020

## Referències

* ↑ https://www.bdfutbol.com/en/j/j21682.html
* ↑ https://resultados.as.com/resultados/ficha/deportista/bryan_gil_salvatierra/44940
* 1 2 «Bryan Gil Salvatierra, el canterano sevillista con más talento». puntodepenalti.com, 13-03-2021. [Consulta: 26 març 2021].
* 1 2 «Bryan Gil, un Gordillo en Eibar». elpais.com, 04-01-2021. [Consulta: 30 març 2021].
* ↑ «"Por cosas que pasan, Bryan Gil no fue al Betis"». [Consulta: 17 març 2021].
* ↑ «El hueco a la cantera». Arxivat de l'original el 2019-01-07. [Consulta: 6 gener 2019].
* ↑ «Bryan Gil, primer jugador nacido en el Siglo XXI en dar una asistencia de gol en las grandes Ligas». [Consulta: 26 abril 2019].
* ↑ «El sevillista Bryan Gil, primer goleador del siglo XXI en Primera División.». [Consulta: 26 abril 2019].
* ↑ «de gener de 2020 Los números de la cesión de Bryan Gil al Leganés».
* ↑ «Bryan Gil, cedido al Eibar sin opción de compra». Sevilla FC, 05-10-2020. [Consulta: 5 octubre 2020].
* ↑ «Entradas y salidas en el Sevilla: Pozo y Bryan Gil se marchan al Eibar». [Consulta: 5 octubre 2020].
* ↑ «Bryan Gil no se 'achanta'», 03-01-2021.
* ↑ «OFICIAL:Bryan Gil, traspasado al Tottenham Hotspur». estadiodeportivo.com, 26-07-2021.
* ↑ Morgan, Richard «Pacos de Ferreira 1-0 Tottenham: Much-changed Spurs lose Europa Conference League play-off first-leg tie». Sky Sports, 20-08-2021.
* ↑ «Bryan Gil firma con el Valencia para jugar cedido hasta final de temporada». Marca, 31-01-2022. [Consulta: 31 gener 2022].
* ↑ «OFFICIAL STATEMENT | BRYAN GIL». Valencia CF, 31-01-2022. [Consulta: 31 gener 2022].
* ↑ deportivo, Estadio. «Bryan Gil marca con la sub 19». www.estadiodeportivo.com. [Consulta: 1r abril 2019].
* ↑ «Bryan Gil nos regala un excepcional golazo con la Sub-19». bryan-gil-nos-regala-excepcional-golazo-sub-19, 24-03-2019. [Consulta: 1r abril 2019].
* ↑ «0-2. La generación española del 2000 vuelve a tocar el cielo en Armenia», 27-07-2019. [Consulta: 27 juliol 2019].
* ↑ «Dos novedades sevillistas y una ausencia en la convocatoria de la sub 21». estadiodeportivo.com, 02-10-2020. [Consulta: 2 octubre 2020].
* ↑ «Óscar, titular, i Bryan, revulsiu al triomf d'Espanya sub 21». estadiodeportivo.com, 13-10-2020. [Consulta: 14 octubre 2020].
* ↑ «L'emoció de Bryan Gil en conèixer la trucada de la 'Roja'». estadiodeportivo.com, 15-03-2021. [Consulta: 16 març 2021].
* ↑ «Bryan Gil brilla en su estreno con España y ya son 21 los debutantes de Luis Enrique». estadiodeportivo.com, 25-03-2021. [Consulta: 25 març 2021].
* ↑ «Bryan Gil disputa 45 minutos con la España Olímpica». estadiodeportivo.com, 17-07-2021. [Consulta: 17 juliol 2021].
* ↑ «El Sevilla, campió de l'Europa League». L'Esportiu, 01-06-2023. [Consulta: 1r juny 2023].

## Enllaços externs

* Fitxa a BDFutbol
* Fitxa a La Lliga
* Fitxa a Transfermarkt
* Fitxa a SEFutbol Arxivat 2021-06-09 a Wayback Machine.